CELEX: 62010CN0075
Language: mt
Date: 2010-02-09 00:00:00
Title: Kawża C-75/10 P: Appell ippreżentat fid- 9 ta’ Frar 2010 minn European Renewable Energies Federation ASBL (EREF) mid-digriet tal-Qorti tal-Prim’Istanza (Is-Sitt Awla) tad- 19 ta’ Novembru 2009 fil-Kawża T-40/08 — Euroepan Renewable Energies Federation ASBL (EREF) vs Il-Kummissjoni tal-Komunitajiet Ewropej

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/21
            
         Appell ippreżentat fid-9 ta’ Frar 2010 minn European Renewable Energies Federation ASBL (EREF) mid-digriet tal-Qorti tal-Prim’Istanza (Is-Sitt Awla) tad-19 ta’ Novembru 2009 fil-Kawża T-40/08 — Euroepan Renewable Energies Federation ASBL (EREF) vs Il-Kummissjoni tal-Komunitajiet Ewropej
   (Kawża C-75/10 P)
   2010/C 113/33
   Lingwa tal-kawża: l-Ingliż
   
      Partijiet
   
   
      Appellanti: European Renewable Energies Federation ASBL (EREF) (rappreżentant: J. Kuhbier, Rechtsanwalt)
   
      Appellata: Il-Kummissjoni Ewropea
   
      Talbiet tal-appellanti
   
   
               —
            
            
               tiddikjara n-nullità tad-digriet tal-Qorti tal-Prim’Istanza tad-19 ta’ Novembru 2009 fil-Kawża T-40/08, EREF vs Il-Kummissjoni tal-Komunitajiet Ewropej;
            
         
               —
            
            
               tibgħat lura l-kawża quddiem is-Sitt Awla tal-Qorti Ġenerali sabiex din tiddeċidieha;
            
         
               —
            
            
               tordna lill-Kummissjoni Ewropea tbati l-ispejjeż proċedurali marbuta mal-appell.
            
         
      Aggravji u argumenti prinċipali
   
   L-appellanti titlob lill-Qorti tal-Ġustizzja tiddikjara n-nullità tad-digriet tal-Qorti tal-Prim’Istanza (iktar ’il quddiem il-“QPI”) tad-19 ta’ Novembru 2009 fil-Kawża T-40/08 u tibgħat lura l-kawża quddiem il-Qorti Ġenerali għar-rikunsiderazzjoni.
   L-appellanti qiegħda tikkontesta l-konklużjoni tal-QPI li l-avukat tagħha, Dr. Fouquet, ma setgħatx tirrappreżentaha quddiem il-QPI u li r-rikors tagħha kien, għalhekk, inammissibbli.
   Il-QPI tikkunsidra li peress li Dr Fouquet inħatret bħala direttriċi ta’ EREF fid-29 ta’ Ġunju 2004, hija ma setgħatx tibqa’ tiġi kkunsidrata bħala persuna terza indipendenti. L-appellanti ssostni li Dr Fouquet ma kinitx inħatret formalment bħala direttriċi ta’ EREF — taħt id-dritt Belġjan, tali ħatra kienet teħtieġ reġistrazzjoni uffiċjali mal-awtoritajiet kompetenti Belġjani. L-istatus ta’ Dr Fouquet bħala direttriċi ta’ EREF kien fit-titolu biss u ma kienx, jew kien biss b’mod limitat ħafna, marbut mas-setgħa ta’ rappreżentazzjoni.
   L-appellanti ssostni wkoll li, anki jekk jitqies li l-pożizzjoni ta’ Dr Fouquet bħala direttriċi kienet ta’ natura formali, il-QPI applikat b’mod żbaljat il-kriterji għall-evalwazzjoni tal-istatus ta’ avukat bħala parti terza indipendenti. Huwa sostnut li l-QPI fehmet b’mod żbaljat kemm is-sitwazzjoni legal tar-rappreżentant ta’ EREF quddiem il-Qorti u d-distribuzzjoni reali ta’ kompiti u obbligi bejn Dr Fouquet u EREF. Skont id-dritt Ġermaniż, il-pożizzjoni ta’ Dr Fouquet bħala direttriċi ta’ EREF kienet tippermettilha tirrappreżenta lill-appellanti quddiem il-Qorti.